Универзитет у Београду  
Електротехнички факултет  
Принципи софтверског инжењерства





**Спецификација сценарија употребе функционалности регистрације биоскопа**

Београд, 2020.

**ВЕРЗИЈЕ ДОКУМЕНТА**

|  |  |  |  |
| --- | --- | --- | --- |
| Број верзије | Опис измене | Датум измене | Аутор |
| 1.0 | Основна верзија | 02.03.2020. | Андрија Колић |
| 1.1 | Формална инспекција | 28.03.2020. | Андрија Колић |
|  |  |  |  |

**САДРЖАЈ**

[1. УВОД 3](#_Toc36293512)

[1.1 Резиме 3](#_Toc36293513)

[1.2 Намена документа и циљне групе 3](#_Toc36293514)

[1.3 Референце 3](#_Toc36293515)

[1.4 Отворена питања 3](#_Toc36293516)

[2. СЦЕНАРИО РЕГИСТРАЦИЈЕ КОРИСНИКА 4](#_Toc36293517)

[2.1 Кратак опис 4](#_Toc36293518)

[2.2 Главни ток догађаја 4](#_Toc36293519)

[2.2.1 Биоскоп се успешно региструје 4](#_Toc36293520)

[2.3 Алтернативни токови догађаја 5](#_Toc36293521)

[2.3.1 Биоскоп са датом адресом већ постоји 5](#_Toc36293522)

[2.3.2 Лозинке се не поклапају 5](#_Toc36293523)

[2.3.3 Корисник бира слање новог кода 5](#_Toc36293524)

[2.3.4 Корисник бира промену мејл адресе 5](#_Toc36293525)

[2.3.5 Унети верификациони код је неисправан 5](#_Toc36293526)

[2.3.6 Корисник не уноси све податке о биоскопу 5](#_Toc36293527)

[2.3.7 Корисник не уноси све податке о особи задуженој за биоскоп 5](#_Toc36293528)

[2.4 Посебни захтеви 5](#_Toc36293529)

[2.5 Предуслови 6](#_Toc36293530)

[2.6 Последице 6](#_Toc36293531)

# УВОД

## Резиме

Дефинисање сценарија употребе при креирању налога биоскопа.

## Намена документа и циљне групе

Документ ће користити сви чланови пројектног тима у развоју пројекта и тестирању, а може се користити и при писању упутства за употребу.

## Референце

1. Пројектни задатак
2. Упутство за писање спецификације сценарија употребе функционалности

## Отворена питања

|  |  |  |
| --- | --- | --- |
| Редни број | Опис | Решење |
|  |  |  |

# СЦЕНАРИО РЕГИСТРАЦИЈЕ КОРИСНИКА

## Кратак опис

Да би корисници могли да приступе репертоару одређеног биоскопа, за тај биоскоп је неопходно направити налог. Управник биоскопа при креацији налога прилаже информације о биоскопу као што су: назив, адреса, контакт и др. Након тога, чека да се унете информације верификују и да се његов налог одобри. Када је налог успешно креиран, помоћу њега је могуће додавати сале у којима ће се одржавати пројекције филмова. Управник може да направи налоге за своје раднике који могу да мењају репертоар датог биоскопа или реализују резервације.

## Главни ток догађаја

### Биоскоп се успешно региструје

1. Корисник бира опцију пријављивања, која је присутна на свакој страници.
2. Систем приказује прозор помоћу кога се пријављује. Постоје и додатне опције међу којима је и креација новог налога.
3. Корисник бира опцију креирања новог налога.
4. Систем нуди два типа налога: налог за индивидуе или налог за биоскопе.
5. Корисник бира налог за биоскопе.
6. Потребно је приложити податке о биоскопу. Систем приказује форму са пар обавезних и једним необавезним пољем. Међу обавезним пољима су: назив биоскопа, адреса и број телефона. Постоји и необавезно поље намењено за опис биоскопа.
7. Корисник уноси све потребне информације и притиска дугме за наставак даље.
8. Потребно је приложити податке о особи задуженој за налог биоскопа. Систем приказује форму са пар обавезних поља. Међу обавезним пољима су: име, презиме, мејл адреса и број телефона.
9. Корисник уноси све потребне информације и притиска дугме за наставак даље.
10. Систем проверава унете податке и затим приказује два поља за унос и потврду лозинке, као и индикатор о јачини исте.
11. Корисник уноси и потврђује лозинку и притиска дугме за финализацију регистрације.
12. Систем проверава да ли се лозинке поклапају. Систем креира захтев за креацијом биоскопа са приложеним подацима. Потребно је верификовати мејл адресу приложену у кораку 9. Систем шаље мејл са кодом за верификацију на дату адресу. Систем тражи од корисника код за верификацију. Систем кориснику даје и додатне опције слања новог кода или измене мејл адресе.
13. Корисник уноси код за верификацију коју је добио на мејл адресу.
14. Систем проверава да ли је унети код исправан. Захтев сада чека на одобрење администратора, што може потрајати више дана. Након одобрења администратора налог ће се активирати. Систем обавештава корисника да је захтев успешно креиран и отвара почетну страницу.

## Алтернативни токови догађаја

### Биоскоп са датом адресом већ постоји

* 1. Приложена мејл адреса већ постоји у бази података и везана је за постојећи налог. Креирање новог налога са истом адресом се не дозвољава. Кориснику се приказује иста форма као у кораку 8 са додатом назнаком да је мејл адреса заузета.

### Лозинке се не поклапају

* 1. Вредности које је корисник унео нису идентичне, што значи да је корисник направио грешку при уносу лозинке. Враћа се на корак 11 при чему се приказује коментар да обе вредности морају бити идентичне.

### Корисник бира слање новог кода

* 1. Корисник не уноси верификациони код, већ тражи слање новог кода.
     1. Систем шаље нови код. Враћа се на корак 13 са коментаром да је нови код послат и да је стари неважећи.

### Корисник бира промену мејл адресе

* 1. Корисник не уноси верификациони код, већ тражи промену мејл адресе. Враћа се на корак 8.

### Унети верификациони код је неисправан

* 1. Унети верификациони код није једнак ономе који је послат на приложену мејл адресу. Враћа се на корак 13 са коментаром да код мора бити једнак ономе који је послат на мејл адресу.

### Корисник не уноси све податке о биоскопу

* 1. Корисник не уноси све обавезне податке.
     1. Систем детектује да нису унети сви неопходни подаци и поново приказује форму из корака 6 са додатним коментаром да је неопходно попунити сва поља означена као обавезна.

### Корисник не уноси све податке о особи задуженој за биоскоп

* 1. Корисник не уноси све обавезне податке.
     1. Систем детектује да нису унети сви неопходни подаци и поново приказује форму из корака 8 са додатним коментаром да је неопходно попунити сва поља означена као обавезна.

## Посебни захтеви

Треба осигурати што већу сигурност корисничких налога. Лозинка коју корисник одабере при регистрацији се не сме чувати у изворном облику, као обичан текст, већ се мора извршити хеширање над лозинком. У бази података се чува само добијена вредност хеш функције.

## Предуслови

Како би корисник започео поступак регистрације потребно је да није тренутно пријављен. У случају да је пријављен корисник се одјављује пре почетка регистрације.

## Последице

* Захтев за биоскопским налогом се чува у бази података.