Универзитет у Београду  
Електротехнички факултет  
Принципи софтверског инжењерства





**Спецификација сценарија употребе функционалности регистрације корисника**

Београд, 2020.

**ВЕРЗИЈЕ ДОКУМЕНТА**

|  |  |  |  |
| --- | --- | --- | --- |
| Број верзије | Опис измене | Датум измене | Аутор |
| 1.0 | Основна верзија | 02.03.2020. | Андрија Колић |
|  |  |  |  |
|  |  |  |  |

**САДРЖАЈ**

[1. УВОД 3](#_Toc34071586)

[1.1 Резиме 3](#_Toc34071587)

[1.2 Намена документа и циљне групе 3](#_Toc34071588)

[1.3 Референце 3](#_Toc34071589)

[1.4 Отворена питања 3](#_Toc34071590)

[2. СЦЕНАРИО РЕГИСТРАЦИЈЕ КОРИСНИКА 4](#_Toc34071591)

[2.1 Кратак опис 4](#_Toc34071592)

[2.2 Ток догађаја 4](#_Toc34071593)

[2.2.1 Корисник се успешно региструје 4](#_Toc34071594)

[2.2.2 Корисник са датом адресом већ постоји 4](#_Toc34071595)

[2.2.3 Лозинке се не поклапају 4](#_Toc34071596)

[2.3 Посебни захтеви 5](#_Toc34071597)

[2.4 Предуслови 5](#_Toc34071598)

[2.5 Последице 5](#_Toc34071599)

# УВОД

## Резиме

Дефинисање сценарија употребе при креирању налога корисника.

## Намена документа и циљне групе

Документ ће користити сви чланови пројектног тима у развоју пројекта и тестирању, а може се користити и при писању упутства за употребу.

## Референце

1. Пројектни задатак
2. Упутство за писање спецификације сценарија употребе функционалности

## Отворена питања

|  |  |  |
| --- | --- | --- |
| Редни број | Опис | Решење |
| 1 | Да ли је потребно верификовати мејл адресе обичних корисника? |  |
|  |  |  |

# СЦЕНАРИО РЕГИСТРАЦИЈЕ КОРИСНИКА

## Кратак опис

Нерегистровани корисник има приступ основним функсионалностима као што је претрага, али да би направио резервацију неопходно је да буде пријављен. Ако корисник не поседује постојећи налог, он мора проћи кроз регистрацију. Као први корак регистрације, корисник уноси потребне информације као што су име, презиме и мејл адреса. Корисник затим креира шифру за налог, и након верификације корисников налог је спреман за употребу, омогућавајући резервацију карата.

## Ток догађаја

### Корисник се успешно региструје

1. Корисник бира опцију пријављивања, која је присутна на свакој страници.
2. Систем приказује прозор помоћу кога се пријављује. Постоје и додатне опције међу којима је и креација новог налога.
3. Корисник бира опцију креирања новог налога.
4. Систем нуди два типа налога: налог за индивидуе или налог за биоскопе.
5. Корисник бира налог за индивидуе.
6. Систем приказује форму са пар обавезних и необавезних поља. Међу обавезним пољима су: име, презиме и мејл адреса. Међу необавезним су: број телефона и место пребивалишта.
7. Корисник уноси све потребне информације и притиска дугме за наставак даље.
8. Систем проверава унете податке и затим приказује два поља за унос и потврду лозинке, као и индикатор о јачини исте.
9. Корисник уноси и потврђује лозинку и притиска дугме за финализацију регистрације.
10. Систем проверава да ли се лозинке поклапају. Систем креира корисника са приложеним подацима и отвара страницу на којој се корисник налазио пре регистрације са пуним приступом регистрованог корисника.

### Корисник са датом адресом већ постоји

* 1. Приложена мејл адреса већ постоји у бази података и везана је за постојећи налог. Креирање новог налога са истом адресом се не дозвољава. Кориснику се приказује иста форма као у кораку 6 са додатом назнаком да је мејл адреса заузета.

### Лозинке се не поклапају

* 1. Вредности које је корисник унео нису идентичне, што значи да је корисник направио грешку при уносу лозинке. Враћа се на корак 9 при чему се јавља коментар да обе вредности морају бити идентичне.

## Посебни захтеви

Треба осигурати што већу сигурност корисничких налога. Лозинка коју корисник одабере при регистрацији се не сме чувати у изворном облику, као обичан текст, већ се мора извршити хеширање над лозинком. У бази података се чува само добијена вредност хеш функције.

## Предуслови

Како би корисник започео поступак регистрације потребно је да није тренутно пријављен. У случају да је пријављен корисник се одјављује пре почетка регистрације.

## Последице

* Кориснички налог се чува у бази података.
* Корисник је након успешне регистрације пријављен на креирани налог и омогућене су му све додатне функционалности регистрованог корисника.