Универзитет у Београду  
Електротехнички факултет  
Принципи софтверског инжењерства





**Спецификација сценарија употребе функционалности уређивања репертоара**

Београд, 2020.

**ВЕРЗИЈЕ ДОКУМЕНТА**

|  |  |  |  |
| --- | --- | --- | --- |
| Број верзије | Опис измене | Датум измене | Аутор |
| 1.0 | Основна верзија | 04.03.2020. | Андрија Колић |
| 1.1 | Формална инспекција | 28.03.2020. | Андрија Колић |
|  |  |  |  |

**САДРЖАЈ**

[1. УВОД 3](#_Toc36296103)

[1.1 Резиме 3](#_Toc36296104)

[1.2 Намена документа и циљне групе 3](#_Toc36296105)

[1.3 Референце 3](#_Toc36296106)

[1.4 Отворена питања 3](#_Toc36296107)

[2. СЦЕНАРИО УРЕЂИВАЊА РЕПЕРТОАРА 4](#_Toc36296108)

[2.1 Кратак опис 4](#_Toc36296109)

[2.2 Главни ток догађаја 4](#_Toc36296110)

[2.2.1 Пројекција се успешно додаје 4](#_Toc36296111)

[2.3 Алтернативни токови догађаја 4](#_Toc36296112)

[2.3.1 Постоје непопуњена поља 4](#_Toc36296113)

[2.3.2 Додаје се филм који ће се ускоро приказивати у биоскопу 4](#_Toc36296114)

[2.3.3 Неуспешно се додаје филм који ће се ускоро приказивати у биоскопу 5](#_Toc36296115)

[2.3.4 Одабрана сала и технологија нису компатибилни 5](#_Toc36296116)

[2.3.5 Одабрано време није доступно 5](#_Toc36296117)

[2.3.6 Пројекција се помера 5](#_Toc36296118)

[2.3.7 Пројекцију није могуће померити 5](#_Toc36296119)

[2.3.8 Пројекција се отказује 5](#_Toc36296120)

[2.3.9 Корисник одустаје од отказивања 6](#_Toc36296121)

[2.4 Посебни захтеви 6](#_Toc36296122)

[2.5 Предуслови 6](#_Toc36296123)

[2.6 Последице 6](#_Toc36296124)

# УВОД

## Резиме

Дефинисање сценарија употребе при уређивању репертоара.

## Намена документа и циљне групе

Документ ће користити сви чланови пројектног тима у развоју пројекта и тестирању, а може се користити и при писању упутства за употребу.

## Референце

1. Пројектни задатак
2. Упутство за писање спецификације сценарија употребе функционалности

## Отворена питања

|  |  |  |
| --- | --- | --- |
| Редни број | Опис | Решење |
|  |  |  |

# СЦЕНАРИО УРЕЂИВАЊА РЕПЕРТОАРА

## Кратак опис

Једна од редовних акција које би корисник задужен за неки биоскоп морао да извршава је уређивање репертоара. Потребно је додати пројекције у репертоар, како би другим корисницима била приказана понуда биоскопа. За додавање пројекције, потребно је одабрати филм, салу, једну од подржаних технологија, датум, време, и поставити цену карте. Постоји и могућност отказивања или померања пројекције.

## Главни ток догађаја

### Пројекција се успешно додаје

1. Корисник притиска дугме за страницу репертоара биоскопа.
2. Систем приказује репертоар биоскопа.
3. Корисник бира опцију додавања пројекције.
4. Потребно је прикупити податке о пројекцији. Систем приказује форму са више обавезних поља. Међу обавезним пољима су: поље за избор филма, поље за избор сале, поље за избор технологије, поља за избор датума и времена почетка пројекције и поље за цену карте. Постоји и додатна опција додавања филма који ускоро долази у биоскоп.
5. Корисник уноси све податке и притиска дугме за потврду додавања пројекције у репертоар.
6. Систем проверава унете податке и приказује кориснику репертоар са новом пројекцијом садржаном у њему.

## Алтернативни токови догађаја

### Постоје непопуњена поља

* 1. Корисник уноси неке податке и притиска дугме за потврду додавања пројекције у репертоар.
     1. Систем детектује непопуњена поља и враћа се на форму из корака 4. Систем обавештава корисника да сва поља морају бити попуњена и обавештава га која поља нису попуњена.

### Додаје се филм који ће се ускоро приказивати у биоскопу

* 1. Корисник врши избор филма и бира опцију за додавање филма који ће се ускоро приказивати у биоскопу.
     1. Систем након одабира опције за додавање филма који ће се ускоро приказивати у биоскопу онемогућава коришћење свих осталих поља осим поља за избор филма. Могуће је одустати од направљеног избора чиме се поново активирају сва поља.
     2. Корисник притиска дугме за потврду.
     3. Систем проверава одабрани филм и затим га додаје осталим филмовима који ускоро долазе у биоскоп. Систем приказује кориснику све филмове који ће се ускоро приказивати у биоскопу.

### Неуспешно се додаје филм који ће се ускоро приказивати у биоскопу

* 1. Корисник врши избор филма и бира опцију за додавање филма који ће се ускоро приказивати у биоскопу.
     1. Систем након одабира опције за додавање филма који ће се ускоро приказивати у биоскопу онемогућава коришћење свих осталих поља осим поља за избор филма. Могуће је одустати од направљеног избора чиме се поново активирају сва поља.
     2. Корисник притиска дугме за потврду.
     3. Систем детектује да је одабрани филм већ најављен и враћа корисника на претходну страницу са додатним коментаром да је одабрани филм већ међу филмовима који ускоро долазе у биоскоп.

### Одабрана сала и технологија нису компатибилни

* 1. Систем проверава унете податке и детектује да одабрана технологија није подржана у одабраној сали. Враћа се на форму из корака 4 са коментаром да одабрана технологија није подржана у одабраној сали.

### Одабрано време није доступно

* 1. Систем проверава унете податке и детектује да се у одабраној сали одржава раније додата пројекција пре или после пројекције која се тренутно додаје, и да те две пројекције почињу у таквим временима да није могуће обе одржати. Враћа се на форму из корака 4 са коментаром да је пројекција у конфликту са другом пројекцијом, и да јој се мора променити или време почетка или сала.

### Пројекција се помера

1. Корисник притиска дугме за страницу репертоара биоскопа.
2. Систем приказује репертоар биоскопа.
3. Корисник бира из репертоара једну пројекцију за модификацију.
4. Систем нуди кориснику да промени време почетка пројекције.
5. Корисник уноси жељено време и притиска дугме за потврду промене.
6. Систем проверава унето време и приказује репертоар са изменом почетка одабране пројекције.

### Пројекцију није могуће померити

* 1. Систем детектује да одабрану пројекцију није могуће померити у унето почетно време због конфликта са другим пројекцијама. Враћа се на корак 5 (2.2.5 корак 5) са коментаром да тражено време није слободно за одабрану пројекцију.

### Пројекција се отказује

1. Корисник притиска дугме за страницу репертоара биоскопа.
2. Систем приказује репертоар биоскопа.
3. Корисник бира из репертоара једну пројекцију за отказивање.
4. Систем приказује кориснику прозор у коме се очекује потврда отказивања одабране пројекције.
5. Корисник притиска дугме за потврду.
6. Систем отказује пројекцију. Систем приказује репертоар у коме је одабрана пројекција означена као отказана.

### Корисник одустаје од отказивања

* 1. Корисник одустаје од отказивања и притиска дугме за одустајање.
     1. Систем приказује неизмењени репертоар.

## Посебни захтеви

Нема.

## Предуслови

Уређивање репертоара је омогућено само са налога биоскопа или са налога радника, тако да је предуслов да је корисник пријављен на налог те врсте. Такође је неопходно постојање макар једне сале у оквиру биоскопа.

## Последице

* Након успешног додавања, пројекција се чува у бази података.
* Све измене над пројекцијом се чувају у бази података.
* Није могуће резервисати места за отказане пројекције.