Универзитет у Београду  
Електротехнички факултет  
Принципи софтверског инжењерства





**Спецификација сценарија употребе функционалности уређивања сала**

Београд, 2020.

**ВЕРЗИЈЕ ДОКУМЕНТА**

|  |  |  |  |
| --- | --- | --- | --- |
| Број верзије | Опис измене | Датум измене | Аутор |
| 1.0 | Основна верзија | 04.03.2020. | Андрија Колић |
| 1.1 | Формална инспекција | 28.03.2020. | Андрија Колић |
|  |  |  |  |

**САДРЖАЈ**

[1. УВОД 3](#_Toc36296594)

[1.1 Резиме 3](#_Toc36296595)

[1.2 Намена документа и циљне групе 3](#_Toc36296596)

[1.3 Референце 3](#_Toc36296597)

[1.4 Отворена питања 3](#_Toc36296598)

[2. СЦЕНАРИО УРЕЂИВАЊА САЛА 4](#_Toc36296599)

[2.1 Кратак опис 4](#_Toc36296600)

[2.2 Главни ток догађаја 4](#_Toc36296601)

[2.2.1 Сала се успешно креира 4](#_Toc36296602)

[2.3 Алтернативни токови догађаја 4](#_Toc36296603)

[2.3.1 Сала са истим именом већ постоји 4](#_Toc36296604)

[2.3.2 Корисник је неисправно описао план седишта 4](#_Toc36296605)

[2.3.3 Корисник није одабрао ниједну технологију 4](#_Toc36296606)

[2.3.4 Сала се модификује 5](#_Toc36296607)

[2.3.5 Сала се брише 5](#_Toc36296608)

[2.3.6 Корисник одустаје од брисања сале 5](#_Toc36296609)

[2.4 Посебни захтеви 5](#_Toc36296610)

[2.5 Предуслови 5](#_Toc36296611)

[2.6 Последице 5](#_Toc36296612)

# УВОД

## Резиме

Дефинисање сценарија употребе при уређивању сала.

## Намена документа и циљне групе

Документ ће користити сви чланови пројектног тима у развоју пројекта и тестирању, а може се користити и при писању упутства за употребу.

## Референце

1. Пројектни задатак
2. Упутство за писање спецификације сценарија употребе функционалности

## Отворена питања

|  |  |  |
| --- | --- | --- |
| Редни број | Опис | Решење |
| 1 | Који је најбољи начин за описивање плана седишта сале? Најједноставнија имплементација би захтевала само број редова и број седишта по реду, али је питање да ли су такви описи репрезентативни реалних изгледа сала. |  |
|  |  |  |

# СЦЕНАРИО УРЕЂИВАЊА САЛА

## Кратак опис

Како би се извршило додавање пројекција у репертоар биоскопа, неопходно је да постоји макар једна сала везана за тај налог. Помоћу налога биоскопа, могуће је креирати сале које припадају биоскопу. Сала се креира са именом, планом седишта и подржаним технологијама. Након што биоскоп поседује сале, могуће је изабрану салу обрисати или јој променити неко од својстава.

## Главни ток догађаја

### Сала се успешно креира

1. Корисник притиска на дугме за страницу за рад са салама.
2. Систем приказује листу постојећих сала и нуди опције као што су додавање, брисање или модификација сале.
3. Корисник бира опцију додавања сале.
4. Потребно је прикупити податке о новој сали. Систем приказује форму са пар обавезних поља. Међу обавезним пољима су: назив сале, поља за опис плана седишта и листа технологија од којих треба одабрати подржане.
5. Корисник уноси име сале. Описује план седишта попуњавајући понуђена поља. Корисник обележава технологије подржане у тој сали и притиска дугме за потврду креације.
6. Систем проверава унете податке и приказује кориснику листу сала, која сада укључује и ново креирану салу.

## Алтернативни токови догађаја

### Сала са истим именом већ постоји

* 1. Систем при провери имена сале налази постојећу салу у истом биоскопу са истим именом. Враћа се на форму из корака 4 и приказује се коментар да сала са одабраним именом већ постоји.

### Корисник је неисправно описао план седишта

* 1. Систем при провери плана седишта наилази на непопуњена или неисправно попуњена поља. Враћа се на форму из корака 4 и приказује се коментар да се план седишта мора исправно описати.

### Корисник није одабрао ниједну технологију

* 1. Систем при провери подржаних технологија не наилази ни на једну одабрану опцију. Враћа се на форму из корака 4 и приказује се коментар да се мора одабрати макар једна технологија.

### Сала се модификује

1. Корисник притиска на дугме за страницу за рад са салама.
2. Систем приказује листу постојећих сала и нуди опције као што су додавање, брисање или модификација сале.
3. Корисник из листе сала бира једну за модификацију.
4. Систем отвара форму из корака 4 (2.2.1 корак 4) са већ попуњеним вредностима које одговарају одабраној сали. Модификација се наставља истим корацима као и креација.

### Сала се брише

1. Корисник притиска на дугме за страницу за рад са салама.
2. Систем приказује листу постојећих сала и нуди опције као што су додавање, брисање или модификација сале.
3. Корисник из листе сала бира једну за брисање.
4. Систем приказује прозор помоћу кога се од корисника тражи потврда о брисању одабране сале уз обавештење да поступак није реверзибилан.
5. Корисник притиска дугме за потврду брисања.
6. Систем приказује кориснику листу сала, међу којима се више не налази обрисана сала.

### Корисник одустаје од брисања сале

* 1. Корисник одустаје од брисања сале притиском на дугме за одустајање.
     1. Систем приказује неизмењену листу сала.

## Посебни захтеви

Нема.

## Предуслови

Уређивање сала је омогућено само са налога биоскопа, тако да је предуслов да је корисник пријављен на налог тог типа.

## Последице

* Након успешне креације, нова сала се чува у бази података.
* Све измене над салом се чувају у бази података.