Универзитет у Београду  
Електротехнички факултет  
Принципи софтверског инжењерства





**Спецификација сценарија употребе функционалности продаје карата**

Београд, 2020.

**ВЕРЗИЈЕ ДОКУМЕНТА**

|  |  |  |  |
| --- | --- | --- | --- |
| Број верзије | Опис измене | Датум измене | Аутор |
| 1.0 | Основна верзија | 06.03.2020. | Андрија Колић |
|  |  |  |  |
|  |  |  |  |

**САДРЖАЈ**

[1. УВОД 3](#_Toc34352758)

[1.1 Резиме 3](#_Toc34352759)

[1.2 Намена документа и циљне групе 3](#_Toc34352760)

[1.3 Референце 3](#_Toc34352761)

[1.4 Отворена питања 3](#_Toc34352762)

[2. СЦЕНАРИО ПРОДАЈЕ КАРАТА 4](#_Toc34352763)

[2.1 Кратак опис 4](#_Toc34352764)

[2.2 Ток догађаја 4](#_Toc34352765)

[2.2.1 Корисник успешно бележи продају карата 4](#_Toc34352766)

[2.2.2 Корисник одустаје од продаје карата 4](#_Toc34352767)

[2.2.3 Корисник није одабрао валидна места 4](#_Toc34352768)

[2.3 Посебни захтеви 4](#_Toc34352769)

[2.4 Предуслови 5](#_Toc34352770)

[2.5 Последице 5](#_Toc34352771)

# УВОД

## Резиме

Дефинисање сценарија употребе при продаји карата.

## Намена документа и циљне групе

Документ ће користити сви чланови пројектног тима у развоју пројекта и тестирању, а може се користити и при писању упутства за употребу.

## Референце

1. Пројектни задатак
2. Упутство за писање спецификације сценарија употребе функционалности

## Отворена питања

|  |  |  |
| --- | --- | --- |
| Редни број | Опис | Решење |
|  |  |  |

# СЦЕНАРИО ПРОДАЈЕ КАРАТА

## Кратак опис

Потребно је да се продате карте убележе у базу података како би корисници били свесни броја слободних места, као и да би спречили резервације већ купљених карата. Ова дужност се обавља са налога радника. Радник бира пројекцију за коју жели да изврши продају карата, па затим врши одабир места у сали. Коначно, продаја се потврђује, и радник може наставити са даљим радом.

У оквиру ове функционалности није обухваћена обрада плаћања за карте.

## Ток догађаја

### Корисник успешно бележи продају карата

1. Корисник притиска дугме за страницу репертоара биоскопа.
2. Систем приказује репертоар биоскопа.
3. Корисник бира из репертоара једну пројекцију за продају карата.
4. Систем приказује план седишта, у коме су различитим бојама означена слободна, резервисана и купљена места. Приказана је и укупна цена за сва одабрана места. Очекује се од корисника да одабере места која жели да прода.
5. Корисник кликом на места бира једно или више њих за продају.
6. Систем након сваког одабраног места освежава укупну цену. Систем од корисника очекује потврду продаје.
7. Корисник финализује продају одабраних места притиском на дугме за потврду продаје.
8. Систем проверава одабрана места и одобрава продају. Систем приказује исту страницу из корака 4 са продатим местима означеним одговарајућом бојом. Кориснику је омогућена даља продаја слободних места.

### Корисник одустаје од продаје карата

* 1. Корисник одустаје од продаје карата притискајући дугме за одустајање.
     1. Систем приказује репертоар биоскопа.

### Корисник није одабрао валидна места

* 1. Систем проверава одабрана места и детектује да корисник није одабрао ниједно место, или је одабрао већ продата или резервисана места. Враћа се на страницу из корака 4 и приказује се коментар да се морају одабрати само слободна места.

## Посебни захтеви

Треба омогућити истовремени рад више радника. Већи број радника може истовремено пролазити кроз процес продаје места за исту пројекцију, и у том случају је битно обезбедити да више од једног радника не изврши продају истог места.

## Предуслови

Продаја карата је омогућена само са налога радника, тако да је предуслов да је корисник пријављен на налог те врсте. Такође мора постојати макар једна пројекција за коју би се вршила продаја места.

## Последице

* Након успешне продаје карата, у бази података се одабрана места бележе као заузета.